Verdensmesterskapet i 2005 ble avholdt den 2. juli, og også dette året var det en stor vekst i antall deltakere, kanskje mye på grunn av at MSN Search var sponsor for arrangementet. Australia, Finland, Indonesia, Norge og Singapore ble med som deltakernasjoner i tillegg til de opprinnelige fem. Quizzerne måtte igjennom åtte ark med 30 spørsmål på hvert, og emnene var kultur, underholdning, historie, livsstil, media, vitenskap, sport og spill og verden. Poengene ble beregnet ut ifra de syv beste emnene til hver deltaker, der den dårligste summen bare telte i tilfelle uavgjort.